Document ID: /roh_data/filtered/fineweb-2-filterrobots_roh.jsonl.gz/67961

Piotr Iljitsch Tschaikowski ha mess en musica ina paraula da Nadal. Quella gioga en in siemi d'ina mattatscha. Sulet grazia a lezza è ina figura da lain – in smatganuschs, enconuschent sco il Nussknacker – puspè sa transfurmada enavos en in carstgaun. Quai è raschun avunda da far in viadi en il mund da dultschergnims, far festa e sautar.
En in emprim pass ha Tschaikowski cumponì in ballet che sa basa sin quella paraula scritta dad E.T.A. Hoffmann, pli tard ha el er ramassà intginas parts, forsa ils highlights, en ina versiun mo per orchester. Per quella uschenumnada suita per orchester è il cumponist russ sa concentrà cunzunt sin ils sauts durant las festivitads.
Il Pled sin via per il di da Nadal fa Marianne Strud, reverendessa da Ftan, Ardez e Guarda.